**Módosult az önfenntartást célzó szociális szövetkezetek támogatása érdekében kiírt pályázatok dokumentációja**

Az Új Széchenyi Terv keretében megjelent TÁMOP-2.4.3.D-1 jelű, „Szociális gazdaság fejlesztése - Az önfenntartást célzó szociális szövetkezetek támogatása” című kiírások dokumentációja megváltozott.

A TÁMOP-2.4.3.D-1-13/1 és TÁMOP-2.4.3.D-1-13/2 könnyített felhívások esetében az ESZA Általános útmutató az elszámolható költségekről című dokumentum módosítása következtében módosítások történtek az útmutató alábbi pontjaiban:

**1.** ***Az*** ***ESZA Általános útmutató az elszámolható költségekről változása következtében:***

A bértámogatásban részesülő célcsoport tagok munkaviszonyát fenntartja úgy, hogy a munkáltató, jogutódja, vagy a foglalkoztatást szerződésben átvállaló vállalja a legalább a támogatott foglalkoztatás időtartamával *– hátrányos helyzetű munkavállaló esetén annak felével*, bérszintjével, munkaidejével, munkakörével, az alkalmazás jogviszonyával megegyező továbbfoglalkoztatást.

**(Útmutató C10. pont, a dőlt szöveggel kiegészítésre került; a C3. pontban is átvezetésre került)**

**2. *Hátrányos helyzetű munkavállaló (a 800/2008/EK bizottsági rendelet 2. cikk 18. pontja pontja, valamint az ESZA Általános útmutató az elszámolható költségekről című dokumentum alapján):***

1. *legfeljebb alapfokú iskolai végzettséggel rendelkezik (kevesebb, mint ISCED 3), vagy*
2. *a foglalkoztatás megkezdésekor az ötvenedik életévét betöltötte, vagy*
3. *25. életévét be nem töltött pályakezdő álláskereső, vagy*
4. *a projektbe vonást megelőző hat hónapban nem folytatott rendszeres kereső tevékenységet -, vagy a munkaügyi központ legalább huszonnégy hónapja álláskeresőként tartja nyilván, vagy*
5. *a saját háztartásában legalább egy eltartottal egyedül él, vagy*
6. *a foglalkoztatás megkezdését megelőző 12 hónapon belül gyermekgondozási segélyben, gyermeknevelési támogatásban, illetőleg terhességi-gyermekágyi segélyben, gyermekgondozási díjban vagy ápolási díjban részesült, vagy*
7. *etnikai kisebbséghez tartozik, és akinek szakmai, nyelvi képzésének vagy szakmai tapasztalatának megerősítésére van szüksége ahhoz, hogy javuljanak munkába állási esélyei egy biztos munkahelyen, vagy*
8. *valamely tagállam olyan ágazatában vagy szakmájában dolgozik, amelyben 25%-kal nagyobb a nemi egyensúlyhiány, mint e tagállam valamennyi gazdasági ágazatára jellemző átlagos egyensúlyhiány, és ezen alulreprezentált nemi csoportba tartozik; vagy*
9. *a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról szóló 327/2012 (XI. 16.) Korm. rendelet (a továbbiakban: Kormányrendelet) 1. § 6) pontjában meghatározott feltételeknek megfelel.*

**(Útmutató C. és F7. pont, a dőlt szöveggel átírásra került a hatályos ESZA Általános útmutató az elszámolható költségekről alapján)**

**3. Az alábbi bekezdés törlésre került:**

Egy településen bejegyzett szociális szövetkezetek közül ágazatonként csak egy szociális szövetkezet pályázata támogatható. Két vagy több, azonos településen bejegyzett szociális szövetkezet pályázata közül az támogatható, amelyik előbb érkezett be és a pályázati feltételeknek maradéktalanul megfelelt.

**(Útmutató B6. pont)**

**4.** A Pályázónak/Kedvezményezettnek vállalnia kell, hogy megfelel a 4/2011 (I.28.) Korm. rendelet 80.§-ban foglalt rendelkezéseinek, azaz a projekt befejezésétől számított 5 évig, *KKV-k esetében 3 évig* a támogatás visszafizetésének terhe mellett vállalja, hogy a projekt megfelel az 1083/2006/EK tanácsi rendelet 57. cikk (1) bekezdésében foglaltaknak.

**(Útmutató C10. pont, a dőlt szöveggel kiegészítésre került)**

**5. A Projekt-kiválasztási szempontok közül törlésre kerültek az alábbi pontok:**

|  |  |
| --- | --- |
| 8. | A költségvetés minden tételéhez került szöveges indoklás. |
| 9. | A költségvetés megfelel a jelen útmutató F9. pont 16. számú mellékletében szereplő szempontoknak |

**(Útmutató E. pont)**

Ezzel párhuzamosan törlésre került a 16. számú melléklet (Költségvetés ellenőrzési szempontok)

**(Útmutató F9. pont)**

**6.** Javításra került a Képzésbe bevontak száma indikátor magyarázata:

Azon személyek száma, akik a projekt keretében támogatott képzésen vesznek részt. A munkaviszonyban foglalkoztatott célcsoport tagoknak legalább az ~~50%-ának eredményesen el kell végeznie egy képzést~~ *50%-át be kell vonni képzésbe*, a mutatókat a matematikai kerekítési szabályok szerint egészre kell megadni.

**(Útmutató E1. pont, a dőlt szöveggel javításra került az áthúzott szöveg)**

**7. A pályázatok benyújtása a 2013.06.05-én megjelent közleménnyel meghosszabbításra került, az útmutatóban átvezettük:**

A pályázatok benyújtása 2013.05.06-tól *2013.09.30-ig* lehetséges. A pályázatok benyújtása és elbírálása folyamatosan történik.

**(Útmutató F2. pont, a dőlt szöveggel átírásra került)**

**8. Törlésre került az alábbi benyújtandó dokumentum, mert nem releváns (Csak a TO kiállításához szükséges benyújtani a B6. pont alapján):**

3. Közgyűlési határozat a B6. pont szerinti tartalommal (szkennelt – pdf)

**(Útmutató F8. pont)**

**9.** A TÁMOP-2.4.3.D-1-13/2 (KMR) útmutató F8. pontja és F9. pontja helyett F9. és F10. pontok szerepeltek, az elszámozás javításra került.

Valamint módosult a „2/A ESZA Általános útmutató az elszámolható költségekről” melléklet.